title: Burcharaloz
text: Burcharaloz (Bujaraloz en castellano) ye un municipio aragonés d'a provincia de Zaragoza. Ye a capital d'a comarca d'os Monegros zaragozanos.
  
  A suya población ye de 1.048 habitants (2009), en una superficie de 121,61 km² y una densidat de 8,62 hab/km².
  
  Cheografía 
  A localidat de Burcharaloz ye situata a 327 metros d'altaria sobre o livel d'a mar, a una distancia de 69 km d'a ciudat de Zaragoza, a capital d'a suya provincia y d'Aragón.
  
  Mugas 
  O suyo termin muga con Penyalba, Casp, Sastago, Pina d'Ebro, L'Almolda y Val Farta.
  
  Luengas y parlas 
  A luenga tradicional de Burcharaloz ye o castellano d'Aragón, con substrato aragonés. O lexico d'intrés etnografico de Burcharaloz se conoix relativament bien por figurar esta localidat en l'ALEANR, con a sigla Z 601.
  
  Arqueolochía 
  En tiempos d'os romanos pasaba por astí a vía romana que iba dende Caesaraugusta ta Ilerda. Encara se'n conserva bel tramo, y se li diz localment camín de los Fierros.
  
  Toponimia 
  En un texto catalán de 1264 s'escribe Bonalaroz. En un texto en idioma aragonés de 1385, relativo a lo Monesterio de Sixena, s'escribe Burjalaroz:
  
  Atra variant documentata ye Burgelaroç. En o sieglo XVI, o valenciano Pedro Juan de Villuga escribiba, en castellano, Burjalaro u Burjarlaros en las listas de lugars que i heba entre Zaragoza y Barcelona castellanizando los toponimos catalans. Por o que pareix se remonta a l'arabe Burch, torre, como Alborche y Burchazot.
  
  En o Fogache de 1495 s'escribe Burjaraloz.
  
  Formas con -x- tipo Burxalaroz u Buxalaroz pueden trobar-se en textos castellanos mes recients porque encara en o sieglo XVII a j velar castellana se prenunciaba y escribiba x.
  
  Entre os suyos microtoponimos mes intresants tenemos: pinet, un mont de 379 m, La Salineta, Hoya de Benamud, Laguna de Pueyo (relativa a un propietario con este apellito aragonés) y Laguna de Guallar (relativa a un propietario con este apellito occitán).
  
  Demografía
  
  Administración
  
  Reparto de concellers
  
  Alcaldes
  
  Fiestas 
   Sant Antón, 17 de chinero.
   Sant Chorche, 23 d'abril.
   Virchen d'as Nieus, 5 d'agosto.
   Sant Agostín, 27 d'agosto-1 de setiembre.
  
  Vinclos externos 
  
  Pachina web oficial municipal de Burcharaloz.
  
  Referencias